31995D0332
L 192/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юли 1995 година
за изменение на Решение 94/269/ЕО относно определяне на специални условия, регулиращи вноса на рибни продукти и продукти от аквакултури с произход от Колумбия
(текст от значение за ЕИП)
(95/332/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. (1) за определяне на здравните изисквания за производството и пускането на пазара на рибни продукти, последно изменена с Акта за присъединяване на Австрия, Финландия и Швеция, и по-специално член 11, параграф 5 от нея,
като има предвид, че списъкът на предприятията, одобрени от Колумбия за внос на рибни продукти и продукти от аквакултури в Общността, бе съставен с Решение 94/269/ЕО (2), последно изменено с Решение 94/469/ЕО на Комисията (3); като има предвид, че този списък може да бъде изменен в резултат на представяне на нов списък от компетентния орган в Колумбия;
като има предвид, че компетентният орган в Колумбия представи нов списък, като добавя 2 предприятия и изменя информацията за 1 предприятие;
като има предвид, че съответно е необходимо да се измени списъкът на одобрените предприятия;
като има предвид, че мерките, предвидени в настоящото решение, са в съответствие с процедурата, предвидена в Решение 90/13/ЕИО на Комисията (4),
ПРИЕ НАСТОЯЩОТО РЕШЕНИЕ:
Член 1
Приложение Б към Решение 94/269/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 26 юли 1995 година